నెల్లిమర్ల

నెల్లిమర్ల, ఆంధ్రప్రదేశ్ రాష్ట్రం, విజయనగరం జిల్లా, నెల్లిమర్ల మండలానికి చెందిన  పట్టణం, మండల కేంద్రం.

భౌగోళికం
నెల్లిమర్ల పట్టణం చంపావతి నది వడ్డున ఉంది. దీని భౌగోళిక స్థానం .  సముద్ర మట్టం నుండి ఎత్తు 190 మీటర్లు (626 అడుగులు). జిల్లా కేంద్రం విజయనగరం నుండి ఈశాన్యంగా 10 కి.మీ దూరంలో  ఉంది.

గణాంకాలు 

2011 భారత జనాభా లెక్కలు ప్రకారం నెల్లిమర్ల పట్టణ  జనాభా మొత్తం 20,498, ఇందులో 9,677 మంది పురుషులు కాగా, 10,821 మంది మహిళలు. 0-6 సంవత్సరాల వయస్సు గల పిల్లల జనాభా 1795, ఇది నెల్లిమర్ల సెన్సస్ టౌన్ మొత్తం జనాభాలో 8.76 %గా ఉంది. స్త్రీల లింగ నిష్పత్తి రాష్ట్ర సగటు 993 కి 1118 గా ఉంది. అంతేకాకుండా నెల్లిమర్లలో పిల్లల లింగ నిష్పత్తి ఆంధ్రప్రదేశ్ రాష్ట్ర సగటు 939 తో పోలిస్తే 953 గా ఉంది. నెల్లిమర్ల పట్టణ అక్షరాస్యత రేటు రాష్ట్ర సగటు 67.02% కంటే 72.66% ఎక్కువ. నెల్లిమర్లలో పురుషుల అక్షరాస్యత 79.53% కాగా, స్త్రీల అక్షరాస్యత 66.61 %గా ఉంది. నెల్లిమర్ల సెన్సస్ టౌన్‌లో 4,994 ఇళ్లున్నాయి.  

2001 జనాభా లెక్కల ప్రకారం నెల్లిమర్ల పట్టణ జనాభా 19,352. ఇందులో పురుషుల సంఖ్య 48% ఉండగా, స్త్రీల సంఖ్య 52% ఉంది. పట్టణ అక్షరాస్యత 62% ఉంది. దేశపు సగటు అక్షరాస్యత 59.5% కంటే ఇది మెరుగు. పురుషుల అక్షరాస్యత 70%, స్త్రీల అక్షరాస్యత 54%. మొత్తం జనాభాలో 8% వరకు ఆరు సంవత్సరాలలోపు బాలబాలికలు ఉన్నారు.

పరిపాలన
నెల్లిమర్ల నగరపంచాయితీ పట్టణ పరిపాలన నిర్వహిస్తుంది.

రవాణా సౌకర్యాలు
విజయనగరం - పాలకొండ రహదారిపై  నెల్లిమర్ల వుంది.

విద్యా సౌకర్యాలు 
 సి.కె.ఎమ్.జి కాలేజి
 మహారాజా వైద్య విద్యా సంస్థ: 2003లో స్థాపించబడింది.

పరిశ్రమలు
నెల్లిమర్ల జూట్‌మిల్లు రాష్ట్రంలో పెద్దదైన జనపనార పరిశ్రమలలో ఒకటి.

ఇతర విశేషాలు
 చంపావతి నది వడ్డున ఒక క్రీడా మైదానం ఉంది. 
 నెల్లిమర్ల సమీంలోని మోడా గ్రామం ఇదివరకు పెన్మత్స జమీందారుల పాలనలో ఉండేది. ఇక్కడినుండి పెన్మత్స సాంబశివరాజు పలుమార్లు అసెంబ్లీకి ఎన్నికయ్యారు.

ఇవి కూడా చూడండి
నెల్లిమర్ల శాసనసభ నియోజకవర్గం

మూలాలు

వెలుపలి లంకెలు 

విజయనగరం జిల్లా పట్టణాలు